偶書  其二
作者：楊簡
朝代：宋

paragraphs: 無聲之樂聞四方，純德孔明即就將。
哀樂相生不可見，衾裘非燠箑非涼。
秋毫莫大泰山小，殤子上壽彭祖夭。
入門金作示吾情，於衛磬聲今不了。
春秋冬夏風雨霜露無非教，胡爲自古學者恁莫曉。
二十年來寖多曉，是殆天欲亨吾道。
屈指何止數十人，知及仁守或可保。
曲禮三千不可思，至哉忠信與孝慈。
水哉水哉也大奇，孔聖無語孟不知。